Шан дәүләте халҡы ер эшкәртеү , бойҙай, арпа, ҡуҙаҡтар, фасоль, киндер игеү менән шөғөлләнгән, төрлә йәшелсәләр һәм емеш- еләк, чумиза үҫтергән. Тап шул осорҙа шан дәүерендә ефәк етештереү менән шөғөлләнә башлағандар. Йорт хайуандарынан сусҡа һәм эт аҫрағандар. Шулай уҡ һыйыр, йылҡы малы, һарыҡтар һәм кәзәләр, тауыҡ, өйрәк һәм ҡаҙҙар тотоусылар булған. Фил өйрәтеп алыуҙары ла мөмкин. ҡабанға, боланға һәм юлбарыҫтарға ауға йөрөгәндәр, балығ тотҡандар һәм ҡырағай ҡоштар ҙа аулағандар. Аҙыҡҡа шулай уҡ бәшмәк, еләк, төрлө тамырҙар һәи үләндәр йыйғандар. Ер эшкәртеүгә боронғо эш ҡоралдары ҡулланылған, таш менән берлектә яһалған йәки айырым беркетелепҡуйыла торған тәпкеләр, ураҡтар файҙаланылған. Хужалыҡтар бәләкәй һәм шулай уҡ бик ҙур биләмәләрҙә ойошторолған. Эш йөкләмәләре, натураль ренет булған.